Izziņa par atzinumos sniegtajiem iebildumiem

|  |
| --- |
| **Par Ministru kabineta noteikumu projektu „Grozījumi Ministru kabineta 2017.gada 23.maija noteikumos Nr.264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām””** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 14.decembris |
|  |  |
| Saskaņošanas dalībnieki | **Dace Roga** – Veselības ministrijas Nozares cilvēkresursu attīstības nodaļas vecākā eksperte**Sandra Krisberga** – Zemkopības ministrijas Juridiskā departamenta Personāla nodaļas vadītāja vietniece**Kristīne Kuprijanova** – Tieslietu ministrijas Normatīvo aktu kvalitātes nodrošināšanas departamenta direktore**Amanda Mūrniece** – Tieslietu ministrijas Valststiesību departamenta Starptautisko publisko tiesību nodaļas juriste**Linda Romele** – Latvijas Brīvo arodbiedrību savienības vecākā eksperte satura jautājumos**Gita Strazdiņa** – Latvijas Izglītības un zinātnes darbinieku arodbiedrības (LIZDA) eksperte izglītības jautājumos**Rihards Blese** – Latvijas Darba devēju konfederācijas Izglītības un nodarbinātības jomas vadītāja p.i. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Veselības ministrijas, Zemkopības ministrijas, Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| --- | --- | --- | --- | --- |
| **1** | **2** | **3** | **4** | **5** |
| **1.** | **-** | **Veselības ministrija** saskaņā ar Valsts sekretāru sanāksmes 2020. gada 15. oktobra protokolu Nr.41, 9.§ savas kompetences ietvaros ir izskatījusi Labklājības ministrijas izstrādāto Ministru kabineta noteikumu projektu „Grozījumi Ministru kabineta 2017. gada 23. maija noteikumos Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”” (turpmāk – Noteikumu projekts), un izsaka šādu iebildumu: 2020.gada 7.oktobrī ir stājies spēkā likums "Grozījumi likumā "Par reglamentētajām profesijām un profesionālās kvalifikācijas atzīšanu""[[1]](#footnote-1). No veselības aprūpes jomā reglamentēto profesiju saraksta tiek izslēgta zobārstniecības māsas profesija[[2]](#footnote-2). Attiecīgi 2020.gada 7.oktobrī stājās spēkā arī izmaiņas ārstniecības personu klasifikatorā[[3]](#footnote-3) izslēdzot zobārstniecības māsu no ārstniecības personu profesiju klasifikatora. Līdz šim Ārstniecības personu un ārstniecības atbalsta personu reģistrā reģistrētām zobārstniecības māsām tiek piešķirtas tiesības praktizēt zobārsta asistenta profesijā[[4]](#footnote-4). Tas nozīmē, ka turpmāk zobārstniecības māsas savu profesionālo darbību veiks zobārsta asistenta amatā. Ir veiktas izmaiņas ne tikai ārstniecības personu klasifikatorā, bet arī ārstniecības personu kompetenču aprakstos, precizējot zobārsta asistenta kompetenci un izglītības līmeni[[5]](#footnote-5).Ņemot vērā iepriekš minēto, lūdzam veikt attiecīgas izmaiņas Ministru kabineta 2017. gada 23. maija noteikumos Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”. Vienlaikus izmaiņas ir jāsalāgo ar Valsts ieņēmuma dienesta iespēju veikt attiecīgas korekcijas amata kodos pārliekot strādājošās zobārstniecības māsas par zobārstu asistentiem. | **Ņemts vērā.** | 62. Svītrot pielikuma 432.4. apakšpunktu. |
| **2.** | 22. Izteikt pielikuma 178. punkta ievaddaļu šādā redakcijā:"**178. Atsevišķās grupas "2250 Veterinārārsti" profesijas un atbilstoši pamatuzdevumi:**- strādāt klīniskos apstākļos, tieši ārstējot dzīvniekus; iesaistīties vispārējā praksē, ārstējot visu sugu dzīvniekus vai specializēties noteiktā dzīvnieku grupā vai medicīnas disciplīnā; brīvi lietot dzīvnieku ārstēšanā un profilaksē Eiropas Savienībā un Latvijā reģistrētus medikamentus; veikt dzīvnieku profilaktisko vakcināciju; veikt zoonožu un antropozoonošu uzraudzību, analīzi un profilaksi; veikt zinātniski pētniecisko darbu, sagatavojot koncepcijas, teorijas un metodikas; konsultēt dzīvnieku īpašniekus; veikt sabiedrības izglītošanu veterinārmedicīnas, pārtikas higiēnas un dzīvnieku labturības jautājumos." | **Zemkopības ministrija** atbilstoši savai kompetencei ir izvērtējusi Labklājības ministrijas sagatavoto un Valsts sekretāru 2020.gada 15.oktobra sanāksmē (prot Nr.41 9.§) izsludināto noteikumu projektu “Grozījumi Ministru kabineta 2017.gada 23.maija noteikumos Nr.264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām "" (turpmāk – noteikumu projekts) un atbalsta tā tālāko virzību, izsakot šādu iebildumu:**1)** lūdzam precizēt veterinārārsta profesijai atbilstošos pamatuzdevumus un izteikt pielikuma 178. punkta ievaddaļu šādā redakcijā:"**178. Atsevišķās grupas "2250 Veterinārārsti" profesijas un atbilstoši pamatuzdevumi:**- izmeklēt dzīvnieku, veikt diagnostiskos izmeklējumus un analizēt to rezultātus, noteikt diagnozi, izrakstīt ārstniecības līdzekļus un Latvijā atļautās zāles, kā arī informēt dzīvnieka īpašnieku/turētāju par to lietošanu, veikt dzīvniekam medicīniskās manipulācijas un vakcināciju, piedalīties infekcijas slimību, t.sk. zoonožu uzraudzības un kontroles pasākumos, veikt veterināro ekspertīzi, pētīt dzīvnieku slimības, ārstēšanas un profilakses metodes, veikt zinātniski pētniecisko darbu, sagatavojot koncepcijas, teorijas un metodikas; konsultēt dzīvnieku īpašniekus/turētājus; veikt sabiedrības izglītošanu dzīvnieku veselības un labturības, antimikrobiālās rezistences ierobežošanas un pārtikas higiēnas jautājumos." | **Ņemts vērā.** | 22. Izteikt pielikuma 178. punkta ievaddaļu šādā redakcijā:"**178. Atsevišķās grupas "2250 Veterinārārsti" profesijas un atbilstoši pamatuzdevumi:**- izmeklēt dzīvnieku, veikt diagnostiskos izmeklējumus un analizēt to rezultātus, noteikt diagnozi, izrakstīt ārstniecības līdzekļus un Latvijā atļautās zāles, kā arī informēt dzīvnieka īpašnieku/turētāju par to lietošanu, veikt dzīvniekam medicīniskās manipulācijas un vakcināciju, piedalīties infekcijas slimību, t.sk. zoonožu uzraudzības un kontroles pasākumos, veikt veterināro ekspertīzi, pētīt dzīvnieku slimības, ārstēšanas un profilakses metodes, veikt zinātniski pētniecisko darbu, sagatavojot koncepcijas, teorijas un metodikas; konsultēt dzīvnieku īpašniekus/turētājus; veikt sabiedrības izglītošanu dzīvnieku veselības un labturības, antimikrobiālās rezistences ierobežošanas un pārtikas higiēnas jautājumos." |
| **3.** | **59**. Izteikt pielikuma 427. punkta ievaddaļu šādā redakcijā:"**427. Atsevišķās grupas "3240 Veterinārfeldšeri un veterinārārstu asistenti" profesijas un atbilstoši pamatuzdevumi:**- palīdzēt veterinārārstam klīniskos gadījumos; veikt dzīvnieku sagatavošanu medicīniskām manipulācijām; sagatavot medicīniskos instrumentus; veikt injekcijas un citas veterinārārsta atļautas manipulācijas; aizpildīt veterināros uzskaites dokumentus; veikt dzīvnieku mākslīgo apsēklošanu; veikt dzīvnieku nagu apkopi un citas vienkāršās manipulācijas veterinārārsta tiešā uzraudzībā; veterinārārsta uzraudzībā vai atbildībā kā palīgam piedalīties un veikt pirmskaušanas apskati, pēckaušanas veterināro ekspertīzi un pastāvīgu veterināro un higiēnas uzraudzību, kā arī analizēt cilvēku patēriņam izmantojamo dzīvnieku izcelsmes produktu kvalitāti, tīrību un derīgumu." | **2)** lūdzam precizēt veterinārfeldšera un veterinārārsta asistenta profesijas pamatuzdevumus un izteikt pielikuma 427. punkta ievaddaļu šādā redakcijā:"**427. Atsevišķās grupas "3240 Veterinārfeldšeri un veterinārārstu asistenti" profesijas un atbilstoši pamatuzdevumi:**- sniegt dzīvniekam pirmo palīdzību, palīdzēt veterinārārstam dzīvnieka ārstēšanā; veikt dzīvnieku sagatavošanu medicīniskām manipulācijām; sagatavot medicīniskos instrumentus; veikt injekcijas un citas veterinārārsta atļautas manipulācijas; aizpildīt uzskaites dokumentus; veikt dzīvnieku mākslīgo apsēklošanu; veikt dzīvnieku nagu apkopi un citas manipulācijas veterinārārsta tiešā uzraudzībā; veterinārārsta uzraudzībā vai atbildībā kā palīgam piedalīties un veikt pirmskaušanas apskati, pēckaušanas veterināro ekspertīzi un pastāvīgu veterināro un higiēnas uzraudzību, kā arī analizēt cilvēku patēriņam izmantojamo dzīvnieku izcelsmes produktu kvalitāti, drošību un derīgumu." | **Ņemts vērā.** | **60**. Izteikt pielikuma 427. punkta ievaddaļu šādā redakcijā:"**427. Atsevišķās grupas "3240 Veterinārfeldšeri un veterinārārstu asistenti" profesijas un atbilstoši pamatuzdevumi:**- sniegt dzīvniekam pirmo palīdzību, palīdzēt veterinārārstam dzīvnieka ārstēšanā; veikt dzīvnieku sagatavošanu medicīniskām manipulācijām; sagatavot medicīniskos instrumentus; veikt injekcijas un citas veterinārārsta atļautas manipulācijas; aizpildīt uzskaites dokumentus; veikt dzīvnieku mākslīgo apsēklošanu; veikt dzīvnieku nagu apkopi un citas manipulācijas veterinārārsta tiešā uzraudzībā; veterinārārsta uzraudzībā vai atbildībā kā palīgam piedalīties un veikt pirmskaušanas apskati, pēckaušanas veterināro ekspertīzi un pastāvīgu veterināro un higiēnas uzraudzību, kā arī analizēt cilvēku patēriņam izmantojamo dzīvnieku izcelsmes produktu kvalitāti, drošību un derīgumu." |
| **4.** |  | **Tieslietu ministrija** izskatīja Ministru kabineta noteikumu projektu "Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"" (turpmāk – projekts) un izsaka šādus iebildumus:**1)** No anotācijas kopsavilkumā, kā arī I sadaļas 1. un 2. punktā sniegtās informācijas, skatot kopsakarā, nav saprotams, kāds ir pamatojums šajā projektā ietverto grozījumu izstrādei – vai tie ir saņemtie priekšlikumi Profesiju klasifikatora aktualizācijai, vai arī nepieciešamība pielāgot nacionālo regulējumu Eiropas Parlamenta un Padomes 2016. gada 13. aprīļa regulas (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013 (turpmāk – EURES regula) prasībām. Ievērojot minēto, ierosinām pārskatīt un precizēt anotācijas kopsavilkumā, kā arī I sadaļas 1. un 2. punktā sniegto informāciju.Vēršam uzmanību, ka saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – MK instrukcija Nr. 19) 5.1 punktu anotācijas kopsavilkumā norāda projekta mērķi, risinājumu un projekta spēkā stāšanās laiku. Savukārt anotācijas I sadaļas 1. punktā saskaņā ar MK instrukcijas Nr. 19 norāda atsauci uz Deklarāciju par Ministru kabineta iecerēto darbību, attīstības plānošanas dokumentiem vai tiesību aktiem, no kuriem izriet nepieciešamība izstrādāt projektu vai kuru īstenošanu veicinās projekts.Ja nepieciešamība izstrādāt šo projektu izriet no EURES regulas prasībām, lūdzam to norādīt ne tikai anotācijas kopsavilkumā un I sadaļas 1. punktā, bet arī aizpildīt anotācijas V sadaļu atbilstoši MK instrukcijas Nr. 19 VI sadaļas prasībām. | **Ņemts vērā.** | Precizēta projekta anotācija un anotācijas pielikums. |
| **5.** |  | **2)** Anotācijas I sadaļas 2. punktā norādīts, ka saskaņā ar EURES Regulas 19. panta 2. un 6. punktu ESCO (prasmju, kompetenču, kvalifikāciju un profesiju daudzvalodu klasifikācija Eiropā) jāievieš katrā Eiropas Savienības dalībvalstī līdz 2021. gada augustam. Vienlaikus turpat anotācijā norādīts, ka EURES Regula uzliek par pienākumu dalībvalstij ieviest 2 pīlārus – profesijas un prasmes.Lūdzam precizēt anotācijā sniegto informāciju, jo EURES Regulas 19. panta 2. un 6. punkts šādas prasības dalībvalstīm neparedz. | **Ņemts vērā.** | Precizēta projekta anotācija. |
| **6.** |  | **3)** EURES regulas 19. panta 2. punkts paredz, ka, izmantojot īstenošanas aktus, Eiropas Komisija pieņem un atjaunina Eiropas klasifikācijas prasmju, kompetenču un profesiju sarakstu. EURES regulas 19. panta 4. punkts savukārt paredz, ka pēc tam, kad Eiropas klasifikācija ir izstrādāta, dalībvalstis var izvēlēties – aizstāt savu valsts klasifikāciju ar Eiropas klasifikāciju vai saglabāt savu sadarbspējīgu valsts klasifikācijas sistēmu.No anotācijas 2. lapā sniegtās informācijas varētu secināt, ka Latvija jau ir pieņēmusi lēmumu, kā tiks izmantota EURES regulas 19. panta 4. punktā paredzētā dalībvalsts rīcības brīvība. Tomēr no anotācijā sniegtās informācijas nav saprotams, kad, kas un kādā procedūrā šādu lēmumu Latvijas valsts vārdā ir pieņēmis. Ievērojot minēto, lūdzam papildināt anotāciju ar trūkstošo informāciju.Ja lēmums, kā Latvija izmantos EURES regulas 19. panta 4. punktā paredzēto dalībvalsts rīcības brīvību, vēl nav pieņemts un šis ir projekts, ar kuru šī izvēle tiek izdarīta, tad aicinām aizpildīt anotācijas V sadaļas 1. tabulu atbilstoši MK instrukcijas Nr. 19 56.5. apakšpunkta prasībām, pamatojot, kādēļ tiek paredzēts saglabāt nacionālo klasifikāciju, nevis aizstāt to ar Eiropas klasifikāciju. Pamatojot izdarīto izvēli, lūdzam izvērtēt izvēlētā risinājuma efektivitāti mērķa sasniegšanā, prasību un izmaksu samērīgumu pret ieguvumiem, ietekmi uz uzņēmējdarbības vidi utt. (skat. MK instrukcijas Nr. 19 4. punktā ietvertās prasības izvērtējumam). | **Ņemts vērā.** | Precizēta projekta anotācija. |
| **7.** |  | **4)** Anotācijas I sadaļas 2. punktā cita starpā minēts, ka, izstrādājot šo projektu, papildus tika ņemti vērā Eiropas Komisijas 2020. gada 6. februāra labojumi Komisijas 2009. gada 29. oktobra ieteikumos 2009/824/EK par Starptautiskā standartizēto profesiju klasifikatora (*ISCO-08*) lietošanu" attiecībā uz 3211 atsevišķās grupas nosaukuma "Vizuālās diagnostikas un terapijas iekārtu speciālisti" maiņu uz nosaukumu" Attēldiagnostikas un terapijas iekārtu speciālisti", savukārt pārējie šajos ieteikumos iekļautie mazo grupu un atsevišķo grupu nosaukumi jau ir saskaņoti.Vēršam uzmanību, ka Eiropas Savienības tiesību akts, kura prasības tiek pārņemtas vai ieviestas ar projektu, norādāms anotācijas V sadaļā, aizpildot to atbilstoši MK instrukcijas Nr. 19 prasībām. Ievērojot minēto, lūdzam precizēt anotāciju. | **Ņemts vērā.**Eiropas komisijas Ieteikumi ļauj ES iestādēm darīt zināmu savu viedokli un ieteikt rīcības virzienu, nenosakot nekādus juridiskus pienākumus tiem, kam tie adresēti. Tie nav saistoši. | Precizēta projekta anotācija. |
| **8.** |  | **5)** Lūdzam izvērtēt un aizpildīt projekta anotācijas IV sadaļu atbilstoši MK instrukcijas Nr. 19 V sadaļas prasībām. Jāņem vērā, ka grozāmajos noteikumos paredzētie profesiju nosaukumi varētu būt minēti citos normatīvajos aktos. Tādēļ, svītrojot vai precizējot šo profesiju nosaukumus grozāmajos noteikumos, atbilstoši precizējumi varētu būt nepieciešami arī citos normatīvajos aktos (piemēram, Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi"). | **Ņemts vērā.** | Precizēta projekta anotācija. |
| **9.** |  | **6)** Tieslietu ministrija izskatīja Labklājības ministrijas precizēto Ministru kabineta noteikumu projektu "Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"" (turpmāk – projekts) un uztur šādu iebildumu:No Eiropas Parlamenta un Padomes 2016. gada 13. aprīļa regulas (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013 (turpmāk – EURES regula) 19. panta 4. punkta izriet, ka  pēc tam, kad Eiropas klasifikācija ir izstrādāta, dalībvalstis var izvēlēties – aizstāt savu valsts klasifikāciju ar Eiropas klasifikāciju vai saglabāt savu sadarbspējīgu valsts klasifikācijas sistēmu. No projekta anotācijas V sadaļā sniegtās informācijas nav skaidrs, kādi ir apsvērumi, kādēļ Latvija izvēlas saglabāt savu nacionālo klasifikāciju, nevis aizstāt nacionālo klasifikāciju ar Eiropas klasifikāciju. Turklāt no anotācijas nav saprotams, vai šīs izvēles un efektīvākā risinājuma izvērtēšanā tika uzklausīts arī sociālo partneru (piemēram, Latvijas Darba devēju konfederācijas un Latvijas Brīvo arodbiedrību savienības) viedoklis.Ievērojot minēto un pamatojoties uz Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk \_ MK instrukcija Nr. 19) 56.5. apakšpunktu, lūdzam papildināt projekta anotāciju ar atbilstošu skaidrojumu. | **Ņemts vērā.****Panākta vienošanās starpinstitūciju saskaņošanas 2020.gada 14.decembra sanāksmē.** | Papildināta projekta anotācija. |
| Atbildīgā amatpersona |  Aina Liepiņa |
|  |  (vārds un uzvārds) |

Aina Liepiņa

|  |
| --- |
| (par projektu atbildīgās amatpersonas vārds un uzvārds) |
|  Labklājības ministrijas Darba tirgus politikas departamenta vecākā eksperte |
| (amats) |
|  Tālr. 67021519 |
| (tālruņa un faksa numurs) |
|  Aina.Liepina@lm.gov.lv |
| (e-pasta adrese) |

1. <https://likumi.lv/ta/id/317502-grozijumi-likuma-par-reglamentetajam-profesijam-un-profesionalas-kvalifikacijas-atzisanu> [↑](#footnote-ref-1)
2. skat. likuma "Par reglamentētajām profesijām un profesionālās kvalifikācijas atzīšanu" nākotnes versiju, kas stāsies spēkā no 07.10.2020. Pieejams: <https://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu?&search=on> [↑](#footnote-ref-2)
3. skat. Ministru kabineta 2016. gada 24. maija noteikumu Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība" nākotnes versiju no 07.10.2020. <https://likumi.lv/ta/id/282367-arstniecibas-personu-un-arstniecibas-atbalsta-personu-registra-izveides-papildinasanas-un-uzturesanas-kartiba?&search=on> [↑](#footnote-ref-3)
4. Zobārsta asistenta profesijas standarts saskaņots Profesionālās izglītības un nodarbinātības trīspusējās sadarbības apakšpadomes 2019. gada 06. februāra sēdē, protokols Nr. 1. Pieejams: <https://registri.visc.gov.lv/profizglitiba/dokumenti/standarti/2017/PS-098.pdf> [↑](#footnote-ref-4)
5. Skat. Ministru kabineta 2009. gada 24. marta noteikumu Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" nākotnes versiju no 07.10.2020. <https://likumi.lv/ta/id/190610-noteikumi-par-arstniecibas-personu-un-studejoso-kuri-apgust-pirma-vai-otra-limena-profesionalas-augstakas-mediciniskas-izglitibas-programmas-kompetenci-arstnieciba-un-so-personu-teoretisko-un-praktisko-zinasanu-apjomu?&search=on> [↑](#footnote-ref-5)